En l'entorn de la COVID-19 s'ha posat en marxa un pla formatiu virtual per als responsables higiènicosanitaris per tal que disposin de la formació i capacitació adient per prevenir la infecció per la COVID dels residents i treballadors del centres i el control de la infecció en cas que aquesta es produeixi.
El responsable ha d'elaborar els protocols adequats i ha de formar en conceptes bàsics a tot el personal i específicament per grup professional.
Tot seguint us presentem la documentació de les sessions formatives virtuals (webinars) fetes fins ara, que han comptat amb una presentació d'uns 90 minuts aproximadament, a càrrec d'un ponent expert en el tema, i després es deixa un torn obert de paraules per aclarir els dubtes que hagin pogut sorgir.
En aquesta sessió, es van explicar les mesures preventives primàries i aspectes higiènicosanitaris per controlar l'expansió del coronavirus en centres tancats, sempre amb la voluntat de donar la millor informació professional en el context del coronavirus, i aportant el màxim nombre d'exemples concrets.
Adjunta a la Direcció de l'EAP La Mina (SAP Litoral)
S'hi van oferir missatges clars i útils per a l'assistència, que ajudin a guanyar coneixement de l'oxigenoteràpia, ja que la utilització de l'oxigen no està exempta de riscos i hi ha alguns conceptes que cal conèixer per assegurar que aquest beneficia a la persona i s'administra en condicions de seguretat.
En aquesta sessió es van presentar les principals característiques i tipus del EPI, així com quin hauria de ser el seu ús en l'entorn dels centres de gent gran, en el context actual de la pandèmia COVID-19.
Direcció Assistencial d'Atenció Primària i a la Comunitat (ICS)
S ́hi van compartir les idees bàsiques sobre el coronavirus i què és la COVID-19 (definició de cas, símptomes, transmissió) i les principals mesures que cal prendre (protecció, prevenció, tractament) amb el coneixement acumulat en aquests darrers mesos i s'intentarà aclarir els dubtes que en el context de les residències.
A càrrec de Gemma Camps i Carmina Bruguera.
Les ponents van explicar com abordar els aspectes de salut pública dels plans de contingència; en concret es van centrar en com s'ha de fer la sectorització per zones del centre i els diferents circuits de persona, roba, menjar, residus, etc. Es van presentar casos pràctics per fer més entenedora la sessió.
A càrrec d'Irene Corbella, Soledat García i Ramon Casals.
Ex va explicar la importància de tenir un bon pla de neteja i desinfecció i per què és necessari treballar sempre amb productes autoritzats.
També s'hi van abordar els aspectes de la ventilació i la climatització dins els centres residencials, sobretot ara que ja estem a l'estiu.
A càrrec d'Ingrid Roca, coordinadora del model d'Atenció Centrat en la Persona del Consorci de Salut i Social de Catalunya i delegada territorial de l'Àmbit Residencial a la Regió Sanitaria de Terres de l'Ebre
En aquesta sessió va proposar eines i estratègies pràctiques per millorar el benestar dels professionals en època de COVID, posant de relleu el rol del lideratge i del treball en equip durant la pandèmia.
També s'hi va abordar la gestió de les emocions i de l'estat d'ànim, com també els entorns positius i els seus beneficis en època de crisi.
A càrrec d'Àngel Izquierdo, delegat de la consellera per a la coordinació de les residències a la Catalunya Central
Ponents: Annabel Pedrol (Agència de Salut Pública de Catalunya), Alba Oms (Sant Andreu Salut), Sònia Magan (Residència Sant Francesc, de Santpedor) i Judit Bujons (Residència Atzavara de Sant Joan de Vilatorrada).
En aquesta sessió es van explicar els aspectes essencials dels plans de contingència, com a eina dinàmica i adaptable al context epidemiològic, que permet al centre respondre de manera ràpida i eficaç davant la presentació de casos de COVID19, amb referències a les novetats introduïdes als protocols oficials.
Bona part de la sessió va consistir en l'explicació de les experiències viscudes a centres residencials, que van compartir casos pràctics i les solucions que s'hi ha anat trobant, per fer més entenedora la sessió.
A càrrec de Natàlia Cabeza (Agència de Salut Pública de Catalunya) i Àngel Jover (Institut Català de la Salut).
En aquesta sessió es van explicar les últimes novetats en l'aplicació dels protocols sobre la COVID19 a les residències, des del punt de vista epidemiològic i clínic, amb referències a l'àmbit assistencial.
A càrrec de Raquel Nieto i Marta Sancho (Institut Català de la Salut).
En aquesta sessió es van explicar els aspectes que cal tenir en compte a l'hora d'obtenir mostres PCR: els recursos materials necessaris, la preparació de l'entorn i la tècnica.
També es van abordar altres aspectes clau com ara la conservació de la mostra, la retirada d'EPI o la gestió de residus.